section_heading: Radnja
paragraph_text: Petar Begovac je mladić koji se neuspješno okušao u pravu i medicini, ali svoje vrijeme najradije posvećuje glazbi. Sin je bogatog poduzetnika Vinka Begovca i njegove voljene žene Irene, prave gradske dame, te ima i mlađu sestru Martinu, studenticu koja boravi u Londonu. Najbolji je prijatelj Ivana Đurđevića, sina Ireninih i Vinkovih svadbenih kumova koji su preminuli u prometnoj nesreći dok je Ivan još bio srednjoškolac. Ivan je, za razliku od Petra, Vinkov vjerni pomoćnik, zainteresiran za građevinu. Međutim, iako mu je Petar sušta suprotnost ova su dvojica najbolji prijatelji od malih nogu.